Universis presentes litteras inspecturis, nos frater Hugo permissione divina humilis abbas monasterii Sancti Benigni Divionensis, notum facimus quod nos ad requisitionem et mandatum Guillermi de Bella Vevra, canonici Eduensis et terrarii de Canabis nomine capituli Eduensis, promittimus reddere et solvere viro venerabili Stephano de Visulio, archidiacono Flavigniacensi in ecclesia Eduensi, vel ejus mandato, quadraginta eminas bladi, per medium frumenti et ordei ad mensuram Divionensem, in quibus annuatim tenetur ecclesia Sancti Benigni predicti ecclesie Eduensi, a festo Omnium Sanctorum in antea quotienscumque dicto archidiacono placuerit vel ejus mandato pro solutione anni MCCLXXIII. In cujus rei testimonium predicto archidiacono tradidimus presentes litteras sigillo nostro sigillatas. Datum Divionem anno Domini Mº CCº septuagesimo tertio, die sabbati post festum beati Mathie apostoli et evangeliste.